जयपुर में कबड्डी टैलेंट सर्च 10 से 12 मार्च तक
एमेच्योरकबड्डी फेडरेशन ऑफ इंडिया और मशाल स्पोर्ट्स प्रा. लि. की ओर से देशभर में कबड्डी प्रतिभाओं को तराशने के लिए टैलैंट सर्च प्रोग्राम आयोजित किया जा रहा है। इसी कड़ी में जयपुर के चौगान स्टेडियम में 10 से 12 मार्च तक चयन ट्रायल होगी। एमेच्योर कबड्डी फेडरेशन ऑफ इंडिया के अध्यक्ष डॉ. मृदुल भदोरिया के अनुसार, जयपुर के अलावा मंगलौर, कोलकाता, नागपुर, वाराणसी, लखनऊ, विशाखापट्टनम, बेंगलुरु, मुंबई, हैदराबाद, दिल्ली, इंदौर और चंडीगढ़ में भी इस प्रोग्राम के जरिए प्रतिभाओं को तराशा जाएगा। इसमें 18 से 22 वर्ष तक के पुरुष महिला खिलाड़ी भाग ले सकते हैं। इस प्रोग्राम की खास बात यह है कि देश का कोई भी खिलाड़ी किसी भी सेंटर पर उपस्थित होकर ट्रायल दे सकता है।
bho_Deva hin_Deva